દિવોદાસ કહે છે કે હે ભગવાન લોકો સુધરે કઈ રીતે? ત્યારે ભગવાન બોલ્યા કે અહીં તુ તારું રાજ્ય પ્રસ્થાપિત કર, હું ઘણી મોટી સંખ્યામાં સાત્વિક અને સુસંસ્કૃત એવા લોકોને મોકલી આપું છું તારું રાજ્ય દૈવી બનાવ અને હજારો લોકોને તૈયાર કરી આજુબાજુના પ્રદેશમાં મોકલી તે પ્રદેશના રાજાઓને ધર્માચરણ માટે તૈયાર કર, તારૂ આ શુભ કાર્ય જોઇને તને અનુસરે તો સારી વાત છે. નહિ તો પછી તેમની સાથે લડીને દંડ આપતાં ખચકાઇશ નહીં. ભગવાનની આ દિવ્ય વાણી સાંભળી તેમની આજ્ઞા અનુસાર તપસ્યા છોડી પ્રભુકાર્ય કરવા તૈયાર દિવોદાસે ભગવાન સામે શરત મૂકી કે હું જ્યાંસુઢી અહીં હોઉ ત્યાં સુધી બીજા કોઇની સતા અહીં ના ચાલવી જોઇએ. ભગવાન દિવોદાસના વચને બંધાયા અને અદશ્ય થયા. દિવોદાસે પોતાના પુરુષાર્થનો પ્રારંભ કર્યો. વારણા અને અસીનદી વચ્ચે એક મનોહર નગરી વસાવી આખી નગરીને સાત્વિક સુસંસ્કૃત અને તેજસ્વી બનાવી પોતે એક ઔલોકિક એવું દિવ્ય શાસન શરૂ કર્યું. આ નગરીમાં અસંખ્ય પ્રચાર્કો તૈયાર થવા લાગ્યા. દૈવી વૈદિક જીવનના સંસ્કારોનો સંદેશો લઈ વિદ્રાન માણસો જે આ નગરીમાંની વિધાપીઠોમાં તૈયાર થયા છે, તેઓ ઠેક ઠેકાણે ફરવા લાગ્યા અને ઉપદેશો અને અભ્યાસ દ્રારા કુસંસ્કારી સંસ્કારોના પાઠ ભણાવીને દૈવી જીવન પ્રસ્થાપિત કરવા લાગ્યા. આ પ્રચારકો વારાણસીના ખુબ વખાણ અને મહિમા દ્રારા ગુણ ગાતા પ્રચારકો તેજસ્વી જ્ઞાનવાળા હોવાથી તેમની વાતો લોકોના હઈયે ઉતરતી, તેથી લોકોને વારાણસી પ્રત્યે અપાર પ્રેમ વ્ધ્યો અને જીવનમાં એકાદવાર વારાણસીની યાત્રા કરીને જીવનની ધન્યતા પ્રાપ્ત કરવાનું વિચારવા લાગ્યા. વારાણસી ખાતે અનેક તપોવનો પ્રસ્થાપિત થયા, તેમાં ભાર ભરમાંથી જીવન સુધારવા અને ઉતમશાસ્ત્રોનું જ્ઞાન મેળવવા માટે પંડિતો આવવા લાગ્યા. ઉતમ સ્નાતક બનીને પોતાના વતનમાં માન સન્માન સાથે લોકોને ઉતમ જ્ઞાન આપવા લાગ્યા અને તેના લીધે લોકો પોતાનું ભૌતિક જીવન તેજસ્વી બનાવી આધ્યાત્મિક જીવન વધારતા.